CELEX: 52017PC0529
Language: fi
Date: 2017-05-22 00:00:00
Title: Suositus NEUVOSTON PÄÄTÖS liiallisen alijäämän olemassaolosta Kroatiassa annetun päätöksen 2014/56/EU kumoamisesta

EUROOPAN KOMISSIO
            Bryssel 22.5.2017
            COM(2017) 529 final
            Suositus
            NEUVOSTON PÄÄTÖS
            liiallisen alijäämän olemassaolosta Kroatiassa annetun päätöksen 2014/56/EU kumoamisesta
            
               
         
         
            
            
               
            
            
               Suositus
            
            
               NEUVOSTON PÄÄTÖS
            
            
               liiallisen alijäämän olemassaolosta Kroatiassa annetun päätöksen 2014/56/EU kumoamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 12 kohdan,
            
            
               ottaa huomioon komission suosituksen,
            
            
               sekä katsoo seuraavaa:
            
            
               (1)Neuvosto päätti komission suosituksen perusteella 28 päivänä tammikuuta 2014 annetulla neuvoston päätöksellä 2014/56/EU
                  1
                perussopimuksen 126 artiklan 6 kohdan nojalla, että Kroatiassa oli liiallinen alijäämä. Neuvosto totesi, että julkisen talouden alijäämän ennakoitiin olevan 5,5 prosenttia suhteessa BKT:hen vuonna 2014 ja ylittävän näin perussopimuksessa määrätyn 3 prosentin viitearvon suhteessa BKT:hen. Julkisen talouden bruttovelan ennustettiin olevan 62 prosenttia suhteessa BKT:hen vuonna 2014 eli enemmän kuin perussopimuksessa määrätty 60 prosentin viitearvo.
            
            
               (2)Neuvosto antoi samana päivänä perussopimuksen 126 artiklan 7 kohdan ja neuvoston asetuksen (EY) N:o 1467/97 3 artiklan 4 kohdan nojalla Kroatialle komission suositukseen perustuvan suosituksen liiallisen alijäämän poistamiseksi viimeistään vuonna 2016. 
            
            
               (3)Komissio katsoi 2 päivänä heinäkuuta 2014, että Kroatia oli toteuttanut tuloksellisia toimia 28 päivänä tammikuuta 2014 perussopimuksen 126 artiklan 7 kohdan nojalla annetun neuvoston suosituksen mukaisesti.
            
            
               (4)Perussopimusten liitteenä olevan liiallisia alijäämiä koskevasta menettelystä tehdyn pöytäkirjan 4 artiklan mukaan komissio toimittaa menettelyn täytäntöönpanoa varten tarvittavat tiedot. Pöytäkirjan soveltamisen osana jäsenvaltioiden on neuvoston asetuksen (EY) N:o 479/2009
                  2
                3 artiklan nojalla annettava tiedot julkisen talouden alijäämistä ja veloista ja muista asiaan liittyvistä muuttujista kahdesti vuodessa, ennen 1 päivää huhtikuuta ja ennen 1 päivää lokakuuta. 
            
            
               (5)Neuvoston olisi tehtävä päätös liiallisen alijäämän olemassaoloa koskevan päätöksen kumoamisesta asiasta annettujen tietojen perusteella. Liiallisen alijäämän olemassaoloa koskeva päätös olisi lisäksi kumottava ainoastaan, jos alijäämä ei komission ennusteiden mukaan ylitä 3 prosentin viitearvoa suhteessa BKT:hen ennustejaksolla ja velkasuhde noudattaa velan supistamista koskevan viitearvon ennakoivaa osatekijää.
                  3
               
            
            
               (6)Niiden tietojen perusteella, jotka komissio (Eurostat) on asetuksen (EY) N:o 479/2009 14 artiklan mukaisesti toimittanut saatuaan Kroatialta ilmoituksen huhtikuussa 2016, sekä vuoden 2017 lähentymisohjelman ja komission kevään 2017 talousennusteen perusteella voidaan tehdä seuraavat päätelmät:
            
            
               –Julkisen talouden alijäämä supistui 3,4 prosentista suhteessa BKT:hen vuonna 2015 0,8 prosenttiin suhteessa BKT:hen vuonna 2016. Parannus johtui etupäässä i) voimakkaaseen BKT:n kasvuun perustuvasta tulojen kasvusta ja ii) menojen hillinnästä. Näin ollen alijäämä saatiin alle perussopimuksessa määrätyn 3 prosentin viitearvon neuvoston asettamassa määräajassa. 
            
            
               –Kroatian hallituksen 27 päivänä huhtikuuta 2017 toimittaman vuosien 2017–2020 lähentymisohjelman mukaan julkisen talouden alijäämä kasvaa ensin 1,3 prosenttiin suhteessa BKT:hen vuonna 2017 ja supistuu sen jälkeen 0,8 prosenttiin suhteessa BKT:hen vuonna 2018. Komission kevään 2017 talousennusteen mukaan alijäämä on 1,1 prosenttia suhteessa BKT:hen vuonna 2017 ja 0,9 prosenttia suhteessa BKT:hen vuonna 2018. Tämän vuoksi alijäämän odotetaan pysyvän perussopimuksessa määrätyn 3 prosentin viitearvon alapuolella suhteessa BKT:hen ennustejaksolla.
            
            
               –Julkisen talouden rakenteellinen rahoitusasema eli suhdannekorjattu rahoitusasema, jossa ei ole otettu huomioon kertaluonteisia eikä muita väliaikaisia toimenpiteitä, on parantunut 3,0 prosenttia suhteessa BKT:hen vuosina 2014–2016. 
            
            
               –Julkisen talouden bruttovelka oli enimmillään 86,7 prosenttia suhteessa BKT:hen vuonna 2015 ja supistui 84,2 prosenttiin vuonna 2016 johtuen BKT:n kasvusta ja velkaa vähentävistä velkakannan korjauseristä. Komission kevään 2017 talousennusteen mukaan velka supistuu edelleen 79,4 prosenttiin suhteessa BKT:hen vuonna 2018 nimellisen BKT:n voimakkaan kasvun ansiosta. Näin ollen julkisen talouden velka noudatti vuonna 2016 velan supistamista koskevan viitearvon ennakoivaa osatekijää.
            
         
         
            
               (7)Neuvoston päätös liiallisen alijäämän olemassaolosta on kumottava perussopimuksen 126 artiklan 12 kohdan nojalla, kun liiallinen alijäämä jäsenvaltiossa, jota asia koskee, on neuvoston käsityksen mukaan korjattu.
            
            
               (8)Neuvoston käsityksen mukaan Kroatian liiallinen alijäämä on korjattu, ja näin ollen päätös 2014/56/EU olisi kumottava.
            
            
               (9)Kroatiaan sovelletaan vuodesta 2017 eli liiallisen alijäämän korjaamista seuraavasta vuodesta alkaen vakaus- ja kasvusopimuksen ennaltaehkäisevää osiota. Koska Kroatia saavutti julkisen talouden keskipitkän aikavälin tavoitteensa jo vuonna 2016, sen olisi yritettävä pysyä tavoitteessa ja noudatettava velkakriteeriä asetuksen (EY) N:o 1467/97 2 artiklan 1 a kohdan mukaisesti,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Kokonaistilanteen arviointi osoittaa, että liiallisen alijäämän tilanne Kroatiassa on korjattu.
            
            
               2 artikla
            
            
               Kumotaan päätös 2014/56/EU.
            
            
               3 artikla
            
            
               Tämä päätös on osoitettu Kroatian tasavallalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Neuvoston päätös 2014/56/EU, annettu 28 päivänä tammikuuta 2014, liiallisen alijäämän olemassaolosta Kroatiassa (EUVL L 36, 6.2.2014, s. 13).
               
               
                  
                     (2)
                  Neuvoston asetus (EY) N:o 479/2009, annettu 25 päivänä toukokuuta 2009, Euroopan yhteisön perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta (EUVL L 145, 10.6.2009, s. 1).
               
               
                  
                     (3)
                  Vastaa vakaus- ja kasvusopimuksen täytäntöönpanoa koskevia vaatimuksia sekä vakaus- ja lähentymisohjelmien muotoa ja sisältöä koskevia ohjeita, jotka ovat saatavilla osoitteessa
                     http://ec.europa.eu/economy_finance/economic_governance/sgp/pdf/coc/code_of_conduct_en.pdf.